A honoree discrete personne et saige messire le chancellier de Bourgoingne ou son lieutenant a Diion, Jaques de Lancrecey maieur de la ville et commune de Diion, honneur et reuerance. Savoir vous faisons que nous avons recehu votre mandement parmi lequel ceste... (légère lacune dans le texte) resquisicion est annexe, lequel nous auons baillie a Jehan Coichey notre sergent pour ycelli executer selon sa teneur li quelx nostre seigneur... (légère lacune) nous ay relate que il ay adiourner a Diion par deuant vous ou votre lieutenant a vous jours, dont mancion est scetee en votre dit mandement, Guiot le Tanron et Jehan son filz nommez en votre dit mandement en loirs propres personnes, c’est assavoir ledit Jehan ensamble l’auctorite de son dit pere et son dit pere pour li donner auctorite de plaidoier tout selon la forme, teneur et a ce que contient votre dit mandement. Et ce a la relacion de notre dit sergent vous certiffions soubz le seel es causes de notre court. Donne le lundi auant la feste de la magdeleine l’an mil CCC quatre vins. — Philippe Cointot.